Вяхава

Вя́хава — возера ў Бабруйскім раёне Магілёўскай вобласці Беларусі ў басейне ракі Вір (працякае праз возера), за 12 км у напрамку на паўднёвы ўсход ад Бабруйска, прыкладна за 4 км на паўднёвы захад ад аграгарадка Цялуша. Возера знаходзіцца на тэрыторыі ландшафтнага заказніка мясцовага значэння «Дубоўскі каскад азёр» Плошча паверхні возера 0,42 км². Даўжыня 1 км, найбольшая шырыня 0,75 км, даўжыня берагавой лініі 2,7 км. Найбольшая глыбіня 2,2 м, сярэдняя — 1,3 м. Аб’ём вады ў возеры 0,55 млн м³. Плошча вадазбору 85,3 км². Катлавіна возера выцягнутая ў напрамку з поўначы на поўдзень. Схілы катлавіны спадзістыя. З паўночнага, усходняга і паўднёвага бакоў забалочаная пойма. Берагі пясчаныя і забалочаныя. Дно выслана слоем крэменязёмістага сапрапелю магутнасцю да 11,5 м. Возера праточнае. У паўночнай частцы злучаецца ракой Вір з возерам Плывун. У возеры водзяцца акунь, лешч, шчупак звычайны, лінь, плотка, краснапёрка, джгір. Зноскі Літаратура Вяхава // Энцыклапедыя прыроды Беларусі. У 5-і т. Т. 1. Ааліты — Гасцінец / Рэдкал. І. П. Шамякін (гал. рэд.) і інш. — Мн.: БелСЭ імя Петруся Броўкі, 1983. — С. 527. — 575 с., іл. — 10 000 экз. Природа Белоруссии: Популярная энциклопедия / Редкол.: И. П. Шамякин (гл. ред.) и др. — 2-е изд. — Мн.: БелСЭ, 1989. — С. 144. — 599 с. — 40 000 экз. — ISBN 5-85700-001-7. (руск.) Республика Беларусь. Атлас охотника и рыболова: Могилёвская область / Редактор Г. Г. Науменко. — Мн.: РУП «Белкартография», 2012. — С. 34. — 64 с. — 10 000 экз. — ISBN 978-985-508-173-0. (руск.) Республика Беларусь. Могилёвская область. Бобруйский район: карта. Бобруйск: план / Ред. Г. А. Мациевская, С. Н. Саратова. — Мн.: РУП «Белкартография», 2011. — 5 000 экз. (руск.) Ліст карты N-35-107. Выданне 1982 года. Стан мясцовасці на 1978, 1980 гады. (руск.) Спасылкі Общая характеристика озёр Могилёвской области // Справочник «Водные объекты Республики Беларусь» Архівавана 25 лютага 2023. (руск.) Морфометрические параметры озёр Могилёвской области // Справочник «Водные объекты Республики Беларусь» Архівавана 22 студзеня 2022. (руск.) Иванов-Смоленский В. Г. Все озёра Беларуси. Популярная иллюстрированная энциклопедия. Т. 2. (руск.)